Cacilda Borges Barbosa

Cacilda Campos Borges Barbosa (Rio de Janeiro, 1914ko maiatzaren 18a - 2010eko abuztuaren 6a) Brasilgo musika irakaslea, zuzendaria, konpositorea eta piano-jolea izan zen. Cacilda 1940tik XXI mendearen hasierara arte ekoitzi zuten egileen belaunaldikoa da. Brasilen musika elektronikoaren aitzindarietako bat ere izan zen.

 Bizitza 
Cacilda Rio de Janeiron (Brasil) jaio zen. Txikitatik musikarekiko interesa erakutsi zuen eta bere familiaren laguntzaz gozatu zuen. 1928an Rio de Janeiroko Musika Eskola Nazionalean sartu zen, non Lima Coutinhorekin harmonia ikasi zuen, kontrapuntua eta fuga Lorenzo Fernandezekin, konposizioa Paulo Silvarekin, pianoa Antônio Francisco Bragarekin, zuzendaritza Paulinho Chavesekin eta kalirritmia eta kalifasia Francisco Mignonerekin. Maria Figueiró Bezerra eta Vera Janacópulos-ekin kantu klaseak eta Ernst Widmer-ekin instrumentazio klaseak ere jaso zituen.

Bere hezkuntza amaitu ondoren, Cacilda pianista gisa aritu zen, baltsak eta chorinhosak dantza taldeentzako jotzen, eta haientzat obrak konposatu zituen. 1950ean Estudos Brasileiros para Canto seriearen lehen liburukia argitaratu zuen eta Mayrink Veiga irrati-orkestrako zuzendari bihurtu zen. 1930 geroztik Heitor Villa-Lobosekin batera hezkuntza proiektuetan parte hartu zuen (Superintendência de Educação Musical e Artística (SEMA)) eta egungo Rio de Janeiroko Villa-Lobos Institutuko lehen zuzendaria izan zen. Urte hauetan Guanabara estatuko Musika Hezkuntzako Zerbitzuko burua ere izan zen (gaur egun Rio de Janeiro estatuko zatia). 1950eko hamarkadan ganbera musikako irakaslea izan zen Musika Eskola Nazionalean eta, 90eko hamarkada arte, konposizio eskolak eman zituen Brasilgo Musika Kontserbatorioan eta erritmoplastia eskolak Rio de Janeiroko Udal Antzokiko Dantza Eskolan, Brasilgo beste musika eskola askotan irakasteaz gain. 1971ean 40.000 ahots inguruko abesbatza zuzendu zuen Rioko musika eskola ofizialetako ikasleekin, Brasilgo Independentzia astearen oroimenez (Semana da Pátria ere deitua). 1988an Diorama idatzi zuen, Brasilgo erritmoetan oinarritutako 50 piano estudiok osatutako lan didaktikoa, eta ikaslea Estudos Brasileiros-erako prestatzea helburu duena. 2010eko abuztuaren 6an, Volta Redonda hirian hil zen, lan ondare handi bat utziz, asko balio pedagogikoarekin. Bere lanaren zati bat Barbosa familiaren bildumako eskuizkribuan dago oraindik.

 Erritmoplastia 
Erritmoplastia Cacildak Brasilgo dantza herrikoiak transkribatzeko sortutako metodoa da. Clara Semeles koreografoaren laguntzarekin, Cacildak musika idazkera eta plastiak (gorputz keinuak irudikatzen dituzten zeinuak) uztartzen dituen idazkera hau garatu zuen. Plastiak musika notazioarekin idatzitako erritmoen azpian kokatzen dira.

Hona hemen plastien adibide batzuk:
ZeinuaPortugesaEuskaraPlastia19palmastxaloaPlastia18flexão (pernas flexionadas)flexioa (hankak flexionatuta)Plastia17tensão (pernas estendidas)tentsioa (hankak luzatuta)Plastia16passo à frentepausoa aurreraPlastia15passo para direitapausoa eskuineraPlastia14passo para esquerdapausoa ezkerreraPlastia13passo para tráspausoa atzeraPlastia12pés juntosoinak bateraPlastia11 (ezkerra) Plastia10 (eskuina)perna elevada à frentehanka aurrera altxatuaPlastia09 (ezkerra) Plastia08 (eskuina)perna elevada atráshanka atzera altxatuaPlastia07 (ezkerra) Plastia06 (eskuina)perna elevada ao ladohanka albora altxatuaPlastia05molejokulunkatuPlastia04braços ao ladobesoak alboetaraPlastia03braços para baixobesoak beheraPlastia02braços para cimabesoak goraPlastia01sapateadozapaldura

 Lana 
Bere lanen artean kantuari, pianoari eta akordeoiari, balletari, orkestrako eta ganbera piezei buruzko hainbat ikerketa daude, baita instrumentuen hamarka fuga ere. Dioramas bildumak, pianorako helburu pedagogikoa duten piezek, zabalkunde zabala dute.

Hauek dira bere obretako batzuk:

 Procissão da Chuva (Wilson Rodrigues-en hitzekin), 1986
 Estudos Brasileiros para piano e canto, 1950
 Estudos Brasileiros para piano, 1965
 Little Entrance Music
 Chibraseando, 1973
 Cota zero, 1969
 Lamentações onomatopaicas
 Missa em fugas, 1971
 Segunda missa brasileira, 1968
 Uirapiranga (ballet), 1955
 Fugas
 Tríptico
 Trio de Palhetas
 Estrela do Mar
 Rio de Janeiro - suíte para cordas
 Concerto para trombone
 Trio para trombones
 Solo para flauta doce e piano
 Fuga XIX

Izaera pedagogikoko hainbat lan ere idatzi ditu, hala nola:

 Educação musical através do teclado (com Maria de Lourdes Junqueira Gonçalves), 5 vol.
 Estudos de ritmo e som, nos níveis preparatórios, 1º, 2º, 3º e 4º anos
 Diorama para piano nos níveis preparatório, 1º, 2º e 3º anos

 Erreferentziak 

 Kanpo estekak 

 Classical Archives, Estudos Brasileiros pianoarentzako grabazioekin
 IMSLP: Barbosa, Cacilda Borges (bere lan batzuen partiturak)
 Konpositorearen webgunea (Wayback Machine-ren kaptura)
 Instituto Piano Brasileiro-ren (IPB) YouTube kanala, konpositorearen lanen partiturekin grabazio desberdinak biltzen dituena
 Denis Borges Barbosa semearen YouTube kanala grabazio batzuekin

Kategoria:Brasilgo irakasleak
Kategoria:Emakume musika-irakasleak
Kategoria:Brasilgo musikagileak
Kategoria:XX. mendeko musikagileak
Kategoria:Brasilgo piano-jotzaileak
Kategoria:Emakume piano-jotzaileak
Kategoria:Kariokak
Kategoria:Rio de Janeiron hildakoak